סנטי דניה

סנטיאגו דניה סאנצ'ס (בספרדית: Santiago Denia Sánchez; נולד ב-9 במרץ 1974 באלבסטה שבספרד), הידוע כסנטי (בספרדית: Santi), הוא כדורגלן עבר ספרדי ששיחק בעמדת הבלם, וכיום מאמן נבחרת ספרד עד גיל 21. סנטי נולד באלבסטר שבקסטיליה-לה מנצ'ה, ספרד, וגדל במחלקת הנוער של אלבסטה המקומית. בגיל 18 ערך את הופעת הבכורה שלו בלה ליגה במדי הקבוצה, ותוך זמן קצר הפך לשחקן הרכב קבוע במועדון, ששמר על מקומו בליגה העליונה באופן קבוע. בקיץ 1995 חתם סנטי באתלטיקו מדריד, וכבר בעונתו הראשונה, בה ערך 37 הופעות בלה ליגה, זכה עם המועדון באליפות ספרד ובגביע המלך הספרדי. לאחר ירידתה של אתלטיקו מדריד לליגה הספרדית השנייה בתום עונת 1999/2000 איבד סנטי את מקומו כשחקן הרכב קבוע בקבוצה. בתום עונת 2001/2002 חזרה אתלטיקו מדריד ללה ליגה. במהלך החצי הראשון של עונת 2004/2005, לאחר החתמתו של פבלו איבנייס (אנ') מאלבסטה, סנטי לא ערך כלל הופעות ליגה, ובחודש ינואר 2005 הושאל לאלבסטה. בתום העונה נשרה אלבסטה לליגה הספרדית השנייה, וסנטי חתם על חוזה קבוע באלבסטה. הוא שיחק במועדון במשך שנתיים נוספות, ולאחריהן פרש מכדורגל. סנטי נכלל בסגל האולימפי של ספרד לטורניר הכדורגל באולימפיאדת אטלנטה בשנת 1996. הוא ערך שתי הופעות במדי נבחרת ספרד הבוגרת. ב-11 באוקטובר 1997 ערך את הופעת הבכורה שלו בנבחרת, כששיחק 90 דקות בניצחון 3-1 על נבחרת איי פארו במסגרת מוקדמות מונדיאל 1998 בחיחון שבספרד. ב-25 במרץ 1998 שיחק בניצחון 4-0 על נבחרת שוודיה במשחק ידידות. הוא לא נכלל בסגל הנבחרת לטורניר מונדיאל 1998. ב-3 בפברואר 2009 חזר סנטי לאתלטיקו מדריד, כעוזרו של המאמן החדש אבל רסינו (אנ'), שהחליף את חבייר אגירה. ב-24 באוקטובר שימש כמאמן זמני במשחק נגד מיורקה, לפני מינויו של קיקה סאנצ'ס פלורס (אנ'). בהמשך שימש כמאמן נבחרת ספרד עד גיל 17, עמה זכה באליפות אירופה עד גיל 17 בשנת 2017, ונבחרת ספרד עד גיל 19, עמה זכה באליפות אירופה עד גיל 19 בשנת 2019. ב-9 בדצמבר 2022, לאחר קידומו של לואיס דה לה פואנטה למאמן נבחרת ספרד בעקבות התפטרותו של לואיס אנריקה, מונה דניה למאמן נבחרת ספרד עד גיל 21. אתלטיקו מדריד אליפות ספרד (1): 1995/1996 גביע המלך הספרדי (1): 1995/1996 נבחרת ספרד עד גיל 17 אליפות אירופה עד גיל 17 (1): 2017 נבחרת ספרד עד גיל 19 אליפות אירופה עד גיל 19 (1): 2019 מדיה וקבצים בנושא סנטי דניה בוויקישיתוף סנטי דניה, באתר Transfermarkt סנטי דניה, באתר BDFutbol סנטי דניה, באתר National Football Teams סנטי דניה, באתר FootballDatabase.eu פרופיל המאמן, באתר Transfermarkt El día que Maradona se cruzó con el Albacete באתר La Tribuna de Albacete, ‏ 26 בנובמבר 2020 (בספרדית) Santi Denia: «Al jugador que esté preparado hay que adelantarle los procesos» באתר La Voz de Galicia, ‏ 1 בספטמבר 2021 (בספרדית) “López me decía: 'disfrútalo'” באתר מונדו דפורטיבו, 23 במאי 2006 (בספרדית) Una pareja de centrales crecida באתר אל פאיס, 30 בנובמבר 2012 (בספרדית) Atlético farewell for Santi באתר הרשמי של אופ"א, 13 בינואר 2005 (באנגלית) Hasta siempre capitán באתר La Verdad, ‏ 17 ביוני 2007 (בספרדית) Mágico gol de Óscar באתר מונדו דפורטיבו, 21 ביולי 1996 (בספרדית) Óscar, otra vez vital באתר מונדו דפורטיבו, 23 ביולי 1996 (בספרדית) Luis Enrique ¡aclamado! באתר מונדו דפורטיבו, 12 באוקטובר 1997 (בספרדית) La selección va que chuta באתר מונדו דפורטיבו, 26 במרץ 1998 (בספרדית) El Atlético de Madrid rescinde el contrato de Aguirre y ficha a Abel Resino באתר Europa Press, ‏ 3 בפברואר 2009 (בספרדית) Santi será el segundo de Abel y Peiró el preparador físico באתר מונדו דפורטיבו, 3 בפברואר 2009 (בספרדית) El 'sueño' de Santi Denia באתר El Mundo, ‏ 23 באוקטובר 2009 (בספרדית) Santi Denia cita a seis representantes del fútbol valenciano con la Selección Española Sub-17 באתר Valencian Community Football Federation, ‏ 23 בפברואר 2016 (בספרדית) Santi Denia da la lista de convocados para dos amistosos con México באתר אס, 24 באוגוסט 2021 (בספרדית) España conquista su octavo europeo sub-19 באתר La Verdad, ‏ 27 ביולי 2019 (בספרדית) Ya hay recambio para Luis de la Fuente al frente de la Sub-21 באתר La Razón, ‏ 9 בדצמבר 2022 (בספרדית)